द्वीप जीवन रेखा पर :—साधारणतया जीवन रेखा पर द्वीप का होना किसी वंश परम्परागत होने वाले रोग की सूचना देता है जोकि पैत्रिक धरोवर के रूप में उस आदमी को प्राप्त होता है । इसलिए आमतौर पर ऐसे व्यक्ति का स्वास्थ्य खराब ही रहता है। जबकि द्वीप चिन्ह जीवन रेखा के उद्गम स्थान के साथ ही दो, तीन या चार लगातार मिले हों, तो उस मनुष्य का जन्म सन्दिग्धपूर्ण रहस्यमय होता है। यह स्पष्ट रूप से दिखाई देने वाला द्वीप चिन्ह उस मनुष्य को जार योग से उत्पन्न होने के लिए बाध्य करता है। यह बात कहते समय किसी भी प्रेक्षक या पामिस्ट को बड़ी ही सावधानी से कार्य करना चाहिए ।